**Ca Cetatea...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca Cetatea...

Ca cetatea pe un munte

Din pietre tari construită,

Şi pe stâncă fiind clădită

Şi cu scară, şi cu punte,

Casa mea-mi este zidită.

Şi furtuni, dacă-ar veni

Bătând tare peste case

Cu putere s-o descoase,

Din loc nu mi-o va urni

De-ar izbi-o-n avalanşe.

Temelia-i stă pe stâncă,

Stânca eternă-I Hristos,

Domnul vieţii, victorios,

Şi săpărea ei e-adâncă

Pân' la cremenea de jos.

Prin răbdare şi-umilinţă

Am putut cu greu săpa,

Casa pentru-mi aranja,

Şi-am zidit cu sârguinţă

Astfel de-a nu se surpa.

Şi vânturi mari şi furtuni

De-ar lovi-o cât ar vrea,

Din loc nu o vor mişca,

N-o va azvârli-n genuni

Că Scut îmi e Dragostea.

Casa mea, tare rămâne

Şi-oi primi în ea cu drag

Pe-orice călător pribeag,

Pe oricine, ce îmi spune

Că vrea a-i trece de prag.

Flavius Laurian Duverna